8 Edisha wanena mwana-mukaji waasangwidile* mwana’mba:+ “Taluka wende, abe ne ba mu njibo yobe, kashikate bu mweni konso kobwanya kushikata, mwanda Yehova walaa kipupo kya nzala,+ kadi kisa kufika mu ino ntanda myaka isamba-ibidi.”2 Ebiya mwana-mukaji’wa wataluka walonga byamunenene muntu wa Leza wa bine. Waenda na ba mu njibo yandi wakashikata mu ntanda ya bene Fidishitia+ myaka isamba-ibidi.3 Ku mfulo kwa myaka isamba-ibidi, mwana-mukaji watamba ku ntanda ya bene Fidishitia waenda kukazenza mulopwe pa mwanda wa njibo yandi ne budimi bwandi.4 Penepa mulopwe wadi wisamba na Ngehazi mwingidi wa muntu wa Leza wa bine, kanena’mba: “Nsekunwine’po bidi bintu byonso bikatakata byalongele Edisha.”+5 Aye paadi usekunwina mulopwe mwaasangwidile muntu mufwe,+ mwana-mukaji mwine obasangwidile mwana wafika kwa mulopwe, kamuzenze pa mwanda wa njibo yandi ne budimi bwandi.+ Ponkapo Ngehazi wanena’mba: “Mfumwami mulopwe, uno ye mwana-mukaji’wa, kadi uno ye mwana mwine obasangwile kudi Edisha.”6 Penepo mulopwe waipangula mwana-mukaji, nandi wamusekunwina myanda’ya. Kupwa mulopwe wamupa mwingidi wa bulēme wa mu kipango, wamusapwila’mba: “Mujokejeje bintu byandi byonso ne bintu byonso bya mu budimi tamba difuku dyaatalukile mu ino ntanda kufika ne pano.”7 Edisha waiya ku Damakasa+ kitatyi kyadi kibela Bene-Hadada+ mulopwe wa Shidea. Bamusapwila’mba: “Muntu wa Leza wa bine+ i mwiye kuno.”8 Ponkapo mulopwe wanena Hazaele+ amba: “Sela byabuntu wende ukasambakane muntu wa Leza wa bine.+ Ipangula Yehova kupityila kwadi amba, ‘Le nsa kukoma ku ino misongo?’”9 Hazaele wakesambakana nandi wasela ne byabuntu, bintu biyampe bya Damakasa bya miswelo ne miswelo, biselwa na bangamedia 40. Waiya waimana ku meso andi kanena’mba: “Obe mwana, Bene-Hadada mulopwe wa Shidea wantume kodi kukwipangula’mba, ‘Le nsa kukoma ku ino misongo?’”10 Edisha wamulondolola’mba: “Enda kamusapwile amba, ‘Na bubine usa kukoma,’ inoko Yehova wanombola’mba na bubine usa kufwa.”+11 Penepo wamubambila meso sō enka ne byaafwile bumvu. Kupwa muntu wa Leza wa bine kadila.12 Hazaele waipangula’mba: “A mfumwami kyodidila i kika?” Nandi amba: “Mwanda ndyukile bibi byokalonga bantu ba Isalela.+ Bifuko byabo bikomejibwe ukebisōka na mudilo, bantu babo balumbuluke ukebatapa na kipete, babo bana ukebasonsakanya bisesobiseso, ne babo bana-bakaji ba memi ukebasaba mafu.”+13 Hazaele wanena’mba: “Le mwingidi obe udi bwa mbwa wa bituputupu ubwanya kulonga bino bintu namani?” Ino Edisha wanena’mba: “Yehova wanombola’mba usa kwikala mulopwe pa Shidea.”+14 Kupwa washiya Edisha wajokela kudi mfumwandi, nandi wamwipangula’mba: “Le Edisha wakulombola bika?” Nandi amba: “Wanombola’mba na bubine usa kukoma.”+15 Ino kufika kesha, Hazaele wayata mpūto weitubika mu mema wamupūta’yo* mu mpala enka ne byaafwile.+ Ebiya Hazaele wabikala pa kyandi kyaba.+16 Mu mwaka wa butano wa Yeholama+ mwanā Ahaba mulopwe wa Isalela, papo Yehoshafata wadi mulopwe wa Yuda, Yeholama+ mwanā Yehoshafata mulopwe wa Yuda wabikala.17 Wadi na myaka 32 paabikele, wabikele myaka mwānda mu Yelusalema.18 Wanangīle mu dishinda dya balopwe ba Isalela,+ enka mwalongēle bantu ba mu njibo ya Ahaba,+ mwanda mwanā Ahaba ye waikele ke wandi mukaji;+ kadi wadi ulonga nyeke bibi ku meso a Yehova.+19 Ino Yehova kadipo usaka konakanya Yuda pa mwanda wa mwingidi wandi+ Davida, mwanda wamulaile kumupa kinanu aye+ ne bandi bana nyeke ne nyeke.20 Mu andi mafuku Edoma watombokela Yuda,+ webikikila aye mwine mulopwe.+21 Ebiya Yeholama waabukila ku Zaila na makalo andi onso, wabūka bufuku wanekenya bene Edoma badi bamujokolokele ne bakata ba makalo; penepo bibumbo bya basola byanyemena mu mapema abyo.22 Ino Edoma waendelela kutombokela Yuda kufika ne dyalelo. Dibena+ nandi watombokele mu kine kitatyi’kya.23 Kadi myanda mikwabo ya mānga ya Yeholama, byonso byaalongele, mwene i milembwe mu mukanda wa mānga ya bitatyi bya balopwe ba Yuda?24 Kupwa Yeholama walādikwa mwanda wa kukōkolokwa na bakulutuba bandi, wajīkwa na bakulutuba bandi mu Kibundi kya Davida.+ Ebiya wandi mwana Ahazia+ wabikala pa kyandi kyaba.25 Mu mwaka wa 12 wa Yeholama mwanā Ahaba mulopwe wa Isalela, Ahazia mwanā Yeholama mulopwe wa Yuda wabikala.+26 Ahazia wadi na myaka 22 paabikele, wabikele mwaka umo mu Yelusalema. Dijina dya inandi i Atadia+ munkanā* Omidi+ mulopwe wa Isalela.27 Wanangīle mu dishinda dya njibo ya Ahaba+ kadi wadi ulonga nyeke bibi ku meso a Yehova, pamo bwa njibo ya Ahaba, mwanda wadi ubutulwa na njibo ya Ahaba kupityila ku busongi.+28 Penepo waenda na Yeholama mwanā Ahaba kukalwa divita na Hazaele mulopwe wa Shidea ku Lamote-Ngileade,+ ino bene Shidea batapa Yeholama bilonda.+29 Penepa Mulopwe Yeholama wajokela ku Yezelele+ kukeundapija bilonda byamutapile bene Shidea ku Lama paadi ulwa na Hazaele mulopwe wa Shidea.+ Ahazia mwanā Yeholama mulopwe wa Yuda watūkila ku Yezelele kukatala Yeholama mwanā Ahaba, mwanda wadi mutapwe bilonda.*
bem_Latn